
			BESTELAKO XEDAPENAK

			HEZKUNTZA SAILA

			3520

			AGINDUA, 2025eko uztailaren 15ekoa, Hezkuntzako sailburuarena, Pasaiako (Gipuzkoa) «Pasaia» Udal Haur Eskolaren baimena iraungitzat emateko dena, jarduera uzteagatik.

			Pasaiako (Gipuzkoa) «Pasaia» Udal Haur Eskolaren erakunde titularra den «Pasaiako Udalak» eskatuta irekitako espedientea aztertu da. Espediente horren bidez, haur-eskolak duen baimena iraungitzea eskatzen da, jarduera uzteagatik.

			Espediente hori ezarritako prozeduraren arabera izapidetu da, indarrean dagoen araudiak eskatzen dituen agiriak erantsi zaizkio espedienteari, eta gai horretan eskumena duten erakundeek txostena egin dute.

			Arau hauek hartu dira kontuan: 8/1985 Lege Organikoa, uztailaren 3koa, Hezkuntzarako eskubidea arautzen duena; 332/1992 Errege Dekretua, apirilaren 3koa, Unibertsitateaz kanpoko araubide orokorreko irakaskuntzak eskaintzeko baimenak ikastetxe pribatuei emateari buruzkoa (otsailaren 12ko 131/2010 Errege Dekretuak aldatua); 215/2004 Dekretua, azaroaren 16koa, 0 eta 3 urte bitarteko umeentzako haur-eskolek bete beharreko gutxieneko baldintzak ezarri, eta abenduaren 17ko 297/2002 Dekretuaren artikulu batzuk indarrean iraunarazten dituena (azken dekretu horrek Euskal Autonomia Erkidegoko zero urtetik hiru urtera bitarteko umeen haur-eskolak arautu zituen 2002-2003 eta 2003-2004 ikasturteetan); eta gai horretan aplikatzekoak diren gainerako legeak. Horiek horrela, honako hau

			EBAZTEN DUT:

			Lehenengoa.– Baimena ematea ondoren zehazten den Udal Haur Eskolaren baimena iraungitzeko, jarduera uzteagatik:

			Ikastetxearen kodeak: 013234 (EAE) eta 20012973 (unibertsala).

			Izen generikoa: Udal Haur Eskola.

			Izen espezifikoa: «Pasaia».

			Titularra: «Pasaiako Udala».

			Helbidea: Arrandegi 21, solairuartea, 2.

			Udalerria: Pasaia.

			Lurralde historikoa: Gipuzkoa.

			 

			Baimendutako irakaskuntzak:

			– Haur Hezkuntzako 1. zikloa: 4 unitate, honelako edukierakoak:

			• Unitate bat 0-1 urte bitarteko haurrentzat, 8 ikaspostuko edukierakoa.

			• Bi unitate 1-2 urte bitarteko haurrentzat, bakoitza 13 ikaspostuko edukierakoa.

			• Unitate bat 2-3 urte bitarteko haurrentzat, 18 ikaspostuko edukierakoa.

			

			Bigarrena.– Ikastetxe horren jarduera uzteagatiko baimena iraungitzeak 2025-2026 ikasturtetik aurrera izango ditu ondorioak, eta une horretan baja emango zaio Hezkuntza Saileko unibertsitateaz kanpoko ikastetxeen erregistroan duen inskripzioari.

			Hirugarrena.– Berriz irekitzeko eskatuz gero, ikastetxeak baimentzeko arloan indarrean dauden xedapenetan jasotako aginduak bete beharko dira.

			AZKEN XEDAPENA

			Agindu honen aurka aukerako berraztertzeko errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2025eko uztailaren 15a.

			Hezkuntzako sailburua,

			MARÍA BEGOÑA PEDROSA LOBATO.

		

		

		
			 
EUSKAL HERRIKO AGINTARITZAREN ALDIZKARIA
www.euskadi.eus

		

	OEBPS/toc.xhtml

		
		Contenido


			
						25003520e


			


		
		
		Lista de páginas


			
						3520-P.2


						3520-P.3


						3520-P.4


						3520-P.5


			


		
	

